Diari Oficial de la Generalitat Valenciana


Sumari del DOGV 4522, del 16-06-2003 (2003/6841)

Informació pública de l'alternativa tècnica del programa d'actuació integrada per al desenvolupament de la unitat d'actuació 26 del Pla General d'Ordenació Urbana de Sant Vicent del Raspeig.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4522

Data del DOGV
:   16-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6841


Organisme emissor
:   Josefa, Antolin e Hijos SL, Traselim, SL, y Teproin Levante, SL

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'actuació 26 del Pla General d'Ordenació Urbana de Sant Vicent del Raspeig. [2003/S6841]
  
Les mercantils Josefa, Antolín e Hijos, SL, Traselim, SL, Teproin Levante, SL, conjuntament, han formulat alternativa tècnica de programa d'actuació integrada, referent a la unitat d'actuació, composta per la documentació següent:
  
1. Proposta de programa per al desenvolupament de l'actuació integrada.
  
2. Projecte d'urbanització.
  
3. Justificació de la petició de cèdula d'urbanització.
  
De conformitat amb el que establix l'article 48.1.c, en relació amb el 46.3, ambdós de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública l'alternativa tècnica de proposta de programa, amb la documentació complementària, abans esmentada, per a l'àmbit definit per la unitat d'actuació 26.
  
1. La present informació pública té caràcter de simultani concurs públic per a la selecció d'urbanitzador, i es podran presentar alternatives tècniques i al·legacions durant 20 dies comptadors des de la publicació del present edicte en el Diari Oficial de la Generalitat Valenciana, en haver-se remés prèviament el corresponent avís als titulars cadastrals en el seu domicili fiscal i haver-se publicat en un diari d'informació general editat a la Comunitat Valenciana.
  
2. Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
3. Si durant els 10 primers dies d'informació pública, alguna persona es comprometera a presentar una alternativa tècnica, substancialment distinta a la inicial, i prestara caució d'això, els anteriors terminis es prorrogaran per 20 dies addicionals, i s'anunciarà esta pròrroga en el tauler d'anuncis de l'Ajuntament i la comunicarà a qui per desconéixer-la presenten pliques prematurament.
  
4. L'acte d'obertura de pliques es realitzarà en la següent data hàbil a la conclusió del termini per a presentar-les.
  
5. L'expedient podrà consultar-se en la notaria de Jesús Jiménez Pascual, situada a carrer Ample de Castelar, número 8, entresòl, del municipi de Sant Vicent del Raspeig, durant el període d'exposició pública per a obtindre còpia de l'acta de protocol·lització de l'alternativa tècnica presentada amb la documentació que la integra, o sol·licitar que se li exhibisca esta. Durant el mateix període podrà consultar-se en l'Ajuntament de Sant Vicent del Raspeig la còpia presentada en el mateix.
  
La qual cosa es fa pública en compliment del que establix l'article 46.3, en relació amb el 48.1.C, de la vigent Llei Reguladora de l'Activitat Urbanística Valenciana.